ai4bharat/Pralekha huggingface dataset:
ധനകാര്യ മന്ത്രാലയം
വിവിധ മേഖലകളിൽ സാങ്കേതികവിദ്യയെ അടിസ്ഥാനമാക്കിയുള്ളതും വിജ്ഞാനം അടിസ്ഥാനമാക്കിയുള്ളതുമായ സംവിധാനങ്ങളിലൂടെയുള്ള പരിഷ്കാരങ്ങളിൽ ശ്രദ്ധ കേന്ദ്രീകരിക്കാൻ ധനമന്ത്രിയുടെ നിർദേശം
2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കവേ , അമൃത് കാലത്തു ഒന്നിലധികം മേഖലകളിൽ സാങ്കേതിക വിദ്യാധിഷ്ഠിതവും വിജ്ഞാനാധിഷ്ഠിതവുമായ സംവിധാനങ്ങളിലൂടെയുള്ള പരിഷ്കാരങ്ങളിൽ ശ്രദ്ധ കേന്ദ്രീകരിക്കാൻ ധനമന്ത്രി ശ്രീമതി. നിർമല സീതാരാമൻ നിർദ്ദേശിച്ചു.
കാർഷിക കേന്ദ്രീകൃത ഡിജിറ്റൽ പൊതു അടിസ്ഥാന സൗകര്യം
അഗ്രി -ടെക് വ്യവസായത്തിന്റെയും സ്റ്റാർട്ടപ്പുകളുടെയും വളർച്ചയ്ക്കായി, പ്രസക്തമായ വിവര സേവനങ്ങളിലൂടെ കർഷക കേന്ദ്രീകൃതമായ പരിഹാരങ്ങൾ പ്രാപ്തമാക്കുന്നതിന് കാർഷിക കേന്ദ്രീകൃത ഡിജിറ്റൽ പൊതു അടിസ്ഥാന സൗകര്യ പദ്ധതി ധനമന്ത്രി നിർദ്ദേശിച്ചു.
കുട്ടികൾക്കും കൗമാരക്കാർക്കുമുള്ള ദേശീയ ഡിജിറ്റൽ ലൈബ്രറി
കുട്ടികൾക്കും കൗമാരക്കാർക്കുമായി ഒരു ദേശീയ ഡിജിറ്റൽ ലൈബ്രറി സ്ഥാപിക്കാൻ ശ്രീമതി. സീതാരാമൻ നിർദ്ദേശിച്ചു. സംസ്ഥാനങ്ങളിൽ പഞ്ചായത്ത്, വാർഡ് തലങ്ങളിൽ ലൈബ്രറികൾ സ്ഥാപിച്ചു കൊണ്ട് ദേശീയ ഡിജിറ്റൽ ലൈബ്രറി വിവരങ്ങൾ പ്രയോജനപ്പെടുത്തുന്നതിനുള്ള അടിസ്ഥാന സൗകര്യങ്ങൾ ഒരുക്കുന്നതിന് സംസ്ഥാനങ്ങളെ പ്രോത്സാഹിപ്പിക്കുമെന്ന് ധനമന്ത്രി പറഞ്ഞു.
ഭാരത് ഷെയർഡ് റിപ്പോസിറ്ററി ഓഫ് ഇൻസ്ക്രിപ്ഷൻസ് 
ആദ്യഘട്ടത്തിൽ ഒരു ലക്ഷം പുരാതന ലിഖിതങ്ങൾ ഡിജിറ്റലൈസ് ചെയ്ത് ഡിജിറ്റൽ എപ്പിഗ്രാഫി മ്യൂസിയത്തിൽ സ്ഥാപിക്കാൻ ‘ഭാരത് ഷെയർഡ് റിപ്പോസിറ്ററി ഓഫ് ഇൻസ്ക്രിപ്ഷൻസ്’ പദ്ധതി ധനമന്ത്രി പ്രഖ്യാപിച്ചു.
5G സേവനങ്ങൾ
എഞ്ചിനീയറിംഗ് സ്ഥാപനങ്ങളിൽ 5G സേവനങ്ങൾ ഉപയോഗിച്ച് ആപ്ലിക്കേഷനുകൾ വികസിപ്പിക്കുന്നതിന് 100 ലാബുകൾ സ്ഥാപിക്കാൻ ശ്രീമതി സീതാരാമൻ നിർദ്ദേശിച്ചു.
ആർട്ടിഫിഷ്യൽ ഇന്റലിജൻസിനായി മികവിന്റെ മൂന്ന് കേന്ദ്രങ്ങൾ
"ഇന്ത്യയിൽ AI നിർമിക്കുക,AI ഇന്ത്യക്ക് വേണ്ടി പ്രവർത്തിക്കുക" എന്ന കാഴ്ചപ്പാട് സാക്ഷാത്കരിക്കുന്നതിന്, മികച്ച വിദ്യാഭ്യാസ സ്ഥാപനങ്ങളിൽ ആർട്ടിഫിഷ്യൽ ഇന്റലിജൻസിനായി മൂന്ന് മികവിന്റെ കേന്ദ്രങ്ങൾ സ്ഥാപിക്കാൻ ധനമന്ത്രി ശുപാർശ ചെയ്തു .
നിങ്ങളുടെ ഉപഭോക്താവിനെ അറിയുക  പ്രക്രിയയുടെ ലളിതവൽക്കരണം
സാമ്പത്തിക മേഖലയെ കൂടുതൽ കാര്യക്ഷമമാക്കിക്കൊണ്ട്, 'എല്ലാവർക്കും ഒരു രീതി ' എന്ന സമീപനത്തിനുപകരം 'അപകട സാധ്യത അടിസ്ഥാനമാക്കിയുള്ള നയം സ്വീകരിച്ച് കെവൈസി പ്രക്രിയ ലളിതമാക്കുമെന്ന് ശ്രീമതി സീതാരാമൻ പ്രഖ്യാപിച്ചു
.
ഫിൻടെക് സേവനങ്ങൾ
ആധാർ, പ്രധാനമന്ത്രി ജൻ ധൻ യോജന, യുപിഐ എന്നിവയുൾപ്പെടെയുള്ള ഡിജിറ്റൽ അടിസ്ഥാന സൗകര്യങ്ങൾ വഴി ഫിൻടെക് സേവനങ്ങൾ ഇന്ത്യയിൽ സുഗമമാക്കിയിട്ടുണ്ടെന്ന് ശ്രീമതി സീതാരാമൻ പറഞ്ഞു. കൂടുതൽ നൂതന ഫിൻടെക് സേവനങ്ങൾ പ്രവർത്തനക്ഷമമാക്കുമെന്ന് അവർ പ്രഖ്യാപിച്ചു. വ്യക്തികൾക്കായി ഡിജിലോക്കറിൽ ലഭ്യമായ രേഖകളുടെ വ്യാപ്തി വിപുലീകരിക്കും.
എന്റിറ്റി ഡിജിലോക്കർ
എംഎസ്എംഇകൾ, വൻകിട ബിസിനസ്സ്, ചാരിറ്റബിൾ ട്രസ്റ്റുകൾ എന്നിവയുടെ ഉപയോഗത്തിനായി ഒരു എന്റിറ്റി ഡിജിലോക്കർ സ്ഥാപിക്കാൻ ധനമന്ത്രിയുടെ ശുപാർശ
ഇ - കോടതികൾ
ഇ-കോടതികളുടെ സാധ്യതകൾ കൂടുതൽ പ്രയോജനപ്പെടുത്താനായി 7,000 കോടി രൂപ ചെലവിൽ ഇ-കോടതി പദ്ധതിയുടെ മൂന്നാം ഘട്ടം ആരംഭിക്കും.
ഡിജിറ്റൽ പേയ്മെന്റുകൾ
2022-ൽ ഡിജിറ്റൽ പേയ്മെന്റുകൾ ഇടപാടുകളിൽ 76 ശതമാനവും മൂല്യത്തിൽ 91 ശതമാനവും വർധിച്ചു. 2023-24 വർഷത്തിൽ ഈ ഡിജിറ്റൽ പൊതു അടിസ്ഥാന സൗകര്യത്തിന് ധനസഹായം തുടരാൻ ധനമന്ത്രി നിർദ്ദേശിച്ചു.
SKY
വിദ്യാഭ്യാസ മന്ത്രാലയം
1757 മുതൽ 1947 വരെയുള്ള ഇന്ത്യയുടെ സ്വാതന്ത്ര്യ സമരത്തെക്കുറിച്ച് വിദ്യാഭ്യാസ മന്ത്രാലയം ഇന്ന് പ്രദർശനം സംഘടിപ്പിച്ചു
ന്യൂ ഡൽഹി, ഏപ്രിൽ 04, 2022
വിദ്യാഭ്യാസ മന്ത്രാലയത്തിന്റെ കീഴിലുള്ള ഇന്ത്യൻ കൗൺസിൽ ഓഫ് ഹിസ്റ്റോറിക്കൽ റിസർച്ച് സംഘടിപ്പിച്ച ഇന്ത്യയുടെ സ്വാതന്ത്ര്യ സമരത്തെക്കുറിച്ചുള്ള പ്രദർശനം ഇന്ന് പാർലമെന്റ് ലൈബ്രറിയിൽ ലോക്സഭാ സ്പീക്കർ ശ്രീ ഓം ബിർള ഉദ്ഘാടനം ചെയ്തു. കേന്ദ്ര വിദ്യാഭ്യാസ നൈപുണ്യ വികസന മന്ത്രി ശ്രീ ധർമേന്ദ്ര പ്രധാനും പ്രദർശനം സന്ദർശിച്ചു. വിദ്യാഭ്യാസ സഹമന്ത്രി ശ്രീമതി അന്നപൂർണ ദേവി, പാർലമെന്ററി കാര്യ-സാംസ്കാരിക സഹമന്ത്രി ശ്രീ അർജുൻ റാം മേഘ്വാൾ, ലോക് സഭയിലെയും രാജ്യസഭയിലെയും പാർലമെന്റ് അംഗങ്ങളും ചടങ്ങിൽ പങ്കെടുത്തു.
1757 മുതൽ 1947 വരെയുള്ള ഇന്ത്യയുടെ ഏകദേശം 200 വർഷത്തെ ചരിത്രത്തിന്റെ കഥകളാണ് പ്രദർശനത്തിൽ ഉൾപെടുത്തിയിരിക്കുന്നതെന്ന് ചടങ്ങിൽ സംസാരിച്ച ശ്രീ പ്രധാൻ പറഞ്ഞു.ദേശീയ സ്മരണയിൽ പതിഞ്ഞിരിക്കേണ്ട, വാഴ്ത്തപ്പെടാത്ത കൂടുതൽ സ്വാതന്ത്ര്യ സമര നായകന്മാരുടെ കഥകൾ വെളിച്ചത്തുകൊണ്ടുവരുകയാണ് ഈ പ്രദർശനത്തിന്റെ ലക്ഷ്യമെന്ന് അദ്ദേഹം എടുത്തുപറഞ്ഞു.
രാജ്യത്തുടനീളമുള്ള എംപിമാർ ഈ പ്രദർശനത്തിന് സാക്ഷ്യം വഹിക്കുകയും അതത് നിയോജകമണ്ഡലങ്ങളിൽ നിന്ന് കൂടുതൽ വാഴ്ത്തപ്പെടാത്ത സ്വാതന്ത്ര്യ സമര നായകന്മാരെ നിർദ്ദേശിക്കുകയും ചെയ്യാം.
സംസ്ഥാന സർക്കാരുകളുടെ സഹകരണത്തോടെ സാംസ്കാരിക മന്ത്രാലയം രാജ്യത്തുടനീളമുള്ള 100 സ്ഥലങ്ങളിലും ഡിജിറ്റൽ പ്ലാറ്റ്ഫോമുകളിലൂടെയും ഈ പ്രദർശനം സംഘടിപ്പിക്കുമെന്നും അദ്ദേഹം പറഞ്ഞു.
RRTN/SKY
രാഷ്ട്രപതിയുടെ കാര്യാലയം
ഇന്ത്യൻ പോലീസ് സർവീസ്, ഇന്ത്യൻ പോസ്റ്റൽ സർവീസ്, ഇന്ത്യൻ റെയിൽവേ അക്കൗണ്ട്സ് സർവീസ്, ഇന്ത്യൻ റവന്യൂ സർവീസ്, ഇന്ത്യൻ റേഡിയോ റെഗുലേറ്ററി സർവീസ് എന്നിവയിലെ ഓഫീസർ ട്രെയിനികൾ/ഉദ്യോഗസ്ഥർ ഇന്ന് രാഷ്ട്രപതിയെ സന്ദർശിച്ചു
ന്യൂ ഡൽഹി: ഡിസംബർ 7, 2022
ഇന്ത്യൻ പോലീസ് സർവീസ്, ഇന്ത്യൻ പോസ്റ്റൽ സർവീസ്, ഇന്ത്യൻ റെയിൽവേ അക്കൗണ്ട്സ് സർവീസ്, ഇന്ത്യൻ റവന്യൂ സർവീസ് എന്നിവയിലെ ഓഫീസർ ട്രെയിനികളും ഇന്ത്യൻ റേഡിയോ റെഗുലേറ്ററി സർവീസിലെ ഉദ്യോഗസ്ഥരും ഇന്ന്  രാഷ്ട്രപതി ഭവനിൽ രാഷ്ട്രപതി ശ്രീമതി ദ്രൗപദി മുർമുവിനെ സന്ദർശിച്ചു.
ഏറ്റവും ഉയർന്ന ഉത്തരവാദിത്തമുള്ള സ്ഥാനങ്ങളിലേക്കാണ് ഇവരെ തിരഞ്ഞെടുത്തിരിക്കുന്നതെന്ന് ഓഫീസർ ട്രെയിനികളെ / ഉദ്യോഗസ്ഥരെ അഭിസംബോധന ചെയ്ത് രാഷ്ട്രപതി പറഞ്ഞു.
ദേശീയ പ്രാധാന്യമുള്ള നയങ്ങൾ നടപ്പാക്കാനും അതുവഴി ജനങ്ങളുടെ ഭാവി രൂപപ്പെടുത്താനുമുള്ള അവരുടെ കഴിവുകളിൽ ഭരണസംവിധാനത്തിന് വലിയ വിശ്വാസമുണ്ട് എന്ന് അറിയിച്ച രാഷ്ട്രപതി അതത് സർവീസുകളിൽ തീരുമാനങ്ങൾ എടുക്കുമ്പോൾ അവർ പൗര കേന്ദ്രീകൃത സമീപനം പിന്തുടരുമെന്ന് പ്രതീക്ഷിക്കുന്നതായും പറഞ്ഞു.
തങ്ങളുടെ ലക്ഷ്യങ്ങളെയും പ്രവർത്തനങ്ങളെയും കുറിച്ച് ബോധവാന്മാരായിരിക്കാൻ രാഷ്ട്രപതി ഓഫീസർ ട്രെയിനികളെ / ഉദ്യോഗസ്ഥരെ ഉപദേശിച്ചു. അവർ തങ്ങളുടെ ലക്ഷ്യങ്ങളും ഉദ്ദേശ്യങ്ങളും രാജ്യത്തിന്റെ വിശാലമായ ലക്ഷ്യങ്ങളുമായി യോജിപ്പിക്കണമെന്നും രാഷ്ട്രപതി പറഞ്ഞു.
സാങ്കേതിക വിദ്യയുടെ ഈ കാലഘട്ടത്തിൽ ഭരണരംഗത്തും ഭരണ നിർവഹണ രംഗത്തും നവീകരണത്തിന് വലിയ സാധ്യതകളുണ്ടെന്ന് അഭിപ്രായപ്പെട്ട രാഷ്ട്രപതി, ഭരണം കൂടുതൽ കാര്യക്ഷമവും വേഗമേറിയതും സുതാര്യവും ജനാഭിമുഖ്യമുള്ളതുമാക്കാൻ സാങ്കേതികവിദ്യ ഉപയോഗിക്കാമെന്ന് കൂട്ടിച്ചേർത്തു .
ദരിദ്രരിൽ ഏറ്റവും ദരിദ്രരായവരുടെ താൽപ്പര്യങ്ങൾ മനസ്സിൽ സൂക്ഷിക്കുന്നതിനെക്കുറിച്ച് ഉദ്യോഗസ്ഥർക്ക് ഉപദേശം നൽകിയാണ് രാഷ്ട്രപതി തന്റെ അഭിസംബോധന ഉപസംഹരിച്ചത്. പൊതുനയം സാമൂഹ്യനീതിക്കുള്ള ഉപകരണമായതിനാൽ പൊതുപ്രവർത്തകർ സാമൂഹിക മാറ്റത്തിന്റെ ഏജന്റുമാരാണെന്ന് രാഷ്ട്രപതി പറഞ്ഞു. പൊതുസേവനം തങ്ങളുടെ തൊഴിലായി തിരഞ്ഞെടുത്തതിനാൽ തങ്ങൾ ഇവിടെ വന്നിരിക്കുന്നത് രാജ്യത്തെ സേവിക്കാനാണെന്ന് എപ്പോഴും ഓർക്കുക എന്നും രാഷ്ട്രപതി കൂട്ടിച്ചേർത്തു.
രാഷ്ട്രപതിയുടെ പ്രസംഗം കാണാൻ ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2022/dec/doc2022127141201.pdf
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ് 19: രാജ്യത്ത് ചികിത്സയിലുള്ളവരുടെ എണ്ണം കുറഞ്ഞ് ഇന്ന് 2.83 ലക്ഷമായി
കഴിഞ്ഞ 11 ദിവസമായി പ്രതിദിന രോഗികൾ 30,000 ത്തിൽ താഴെ
കഴിഞ്ഞ 12 ദിവസമായി പ്രതിദിന മരണം 400 ൽ താഴെ
രാജ്യത്ത് കോവിഡ് 19 ചികിത്സയിലുള്ളവരുടെ എണ്ണം പതിവായി കുറയുകയാണ്. നിലവിൽ രാജ്യത്ത് ചികിത്സയിലുള്ളത് 2,83,849 പേരാണ്. ആകെ രോഗബാധിതരുടെ 2.80% മാത്രമാണിത്.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തിൽ 5,391 ന്റെ കുറവാണുണ്ടായത്.
ഏകദേശം ഒരു മാസമായി  ദിവസേനയുള്ള രോഗമുക്തർ പ്രതിദിന രോഗബാധിതരേക്കാൾ കൂടുതലാണ്. കഴിഞ്ഞ 24 മണിക്കൂറിനിടെ രാജ്യത്ത് 24,712 പേർക്കു മാത്രമാണ് രോഗം സ്ഥിരീകരിച്ചത്. ഇതേ കാലയളവിൽ, 29,791 പേർ പുതുതായി രോഗമുക്തരായി.
കഴിഞ്ഞ 11 ദിവസമായി ഇന്ത്യയിൽ പ്രതിദിനം രേഖപ്പെടുത്തുന്നത് 30,000ൽ താഴെ പുതിയ രോഗബാധിതരെയാണ്.
ആകെ രോഗമുക്തരുടെ എണ്ണം 97 ലക്ഷത്തോട് അടുക്കുന്നു . രോഗമുക്തി നിരക്ക് 95.75% ആയി ഉയർന്നു.
പുതുതായി രോഗമുക്തരായവരുടെ 79.56% പത്ത് സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമാണ്.
മഹാരാഷ്ട്രയിലാണ് പ്രതിദിന രോഗമുക്തർ കൂടുതൽ . കഴിഞ്ഞ 24 മണിക്കൂറിനുള്ളിൽ കേരളത്തിൽ 4,808 പേരും പശ്ചിമ ബംഗാളിൽ 2,153 പേരും രോഗമുക്തരായി.
പുതിയ രോഗബാധിതരുടെ 76.48% പത്ത് സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമാണ്.
കേരളത്തിലാണ് പ്രതിദിന രോഗബാധിതർ കൂടുതൽ . മഹാരാഷ്ട്ര, പശ്ചിമ ബംഗാൾ എന്നിവിടങ്ങളിൽ യഥാക്രമം 3,913 ഉം 1,628 ഉം പുതിയ രോഗബാധിതരുണ്ട്.
കഴിഞ്ഞ 24 മണിക്കൂറിനുള്ളിൽ രാജ്യത്ത് 312 കോവി ഡ് മരണങ്ങൾ റിപ്പോർട്ട് ചെയ്തു.
പുതുതായി മരിച്ചവരുടെ 79.81% പത്ത് സംസ്ഥാനങ്ങളിൽ/ കേന്ദ്ര ഭരണ പ്രദേശങ്ങളിൽ ആണ്. മഹാരാഷ്ട്രയിലാണ് കൂടുതൽ മരണം . പശ്ചിമ ബംഗാളിലും കേരളത്തിലും യഥാക്രമം 34 ഉം 22 ഉം പേർ മരണമടഞ്ഞു.
ഇന്ത്യയിൽ പ്രതിദിന മരണ സംഖ്യയും കുറയുകയാണ്. കഴിഞ്ഞ 12 ദിവസമായി 400 ൽ താഴെ മരണങ്ങളാണ് പ്രതിദിനം രേഖപ്പെടുത്തുന്നത്.
പ്രധാനമന്ത്രിയുടെ ഓഫീസ്
കേന്ദ്ര ന്യൂനപക്ഷകാര്യ സഹമന്ത്രി ശ്രീ ജോൺ ബർല നിരവധി ആഘോഷങ്ങളിൽ പ്രധാനമന്ത്രിയുടെ പങ്കാളിത്തം പങ്കുവെച്ചു
കേന്ദ്ര ന്യൂനപക്ഷകാര്യ സഹമന്ത്രി ശ്രീ ജോൺ ബർല നിരവധി ആഘോഷങ്ങളിൽ പ്രധാനമന്ത്രി ശ്രീ നരേന്ദ്ര മോദിയുടെ പങ്കാളിത്തം പങ്കുവെച്ചു. കേന്ദ്ര സഹമന്ത്രി ഡോ. എൽ.മുരുകന്റെ വസതിയിലെ തമിഴ് പുതുവത്സര പരിപാടിയിൽ പ്രധാനമന്ത്രി മോദിയുടെ പങ്കാളിത്തം, ഡൽഹി സേക്രഡ് ഹാർട്ട് കത്തീഡ്രലിലെ ഈസ്റ്റർ ആഘോഷങ്ങൾ, കേന്ദ്രമന്ത്രി ശ്രീ പിയൂഷ് ഗോയലിന്റെ വസതിയിലെ ഗണേശോത്സവത്തിൽ പങ്കെടുത്തത്, അസം മുഖ്യമന്ത്രി ശ്രീ സർബാനന്ദ സോനോവാളിന്റെ വസതിയിൽ നടന്ന ബിഹു ആഘോഷത്തിൽ പങ്കെടുക്കൽ, തുടങ്ങി വിവിധ ആഘോഷങ്ങളിൽ പ്രധാനമന്ത്രി പങ്കെടുത്തതിന്റെ നേർക്കാഴ്ചകൾ കേന്ദ്രമന്ത്രി പങ്കുവെച്ചു.
കേന്ദ്ര ന്യൂനപക്ഷകാര്യ സഹമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇന്ത്യയുടെ സാംസ്കാരിക ചടുലതയും വൈവിധ്യവും നമ്മെ കൂടുതൽ ശക്തരാക്കുന്നു. ജനങ്ങളുടെ ഇടയിലായിരിക്കുന്നതും അവരുടെ തനതായ പൈതൃകത്തിന്റെ വശങ്ങൾ ആഘോഷിക്കുന്നതും വലിയ സന്തോഷമുള്ള കാര്യമാണ്."
രാജ്യരക്ഷാ മന്ത്രാലയം
കോവിഡ് 19 രോഗബാധിതരായ പ്രതിരോധസേന ഉദ്യോഗസ്ഥർ
ന്യൂഡൽഹി , മാർച്ച് 08, 2021
സായുധ സേനയിൽ കോവിഡ് 19 രോഗം ബാധിച്ചവരുടെ വിശദമായ വിവരം ചുവടെ ചേർക്കുന്നു :
കരസേനയിൽ 32,690 പേർക്ക് രോഗം ബാധിച്ചു.0.24%ആണ് മരണ നിരക്ക്.
നാവികസേനയിൽ 3604 പേരാണ് രോഗബാധിതരായത്. മരണ നിരക്ക് 0.05%.
വ്യോമസേനയിൽ 6,554 പേർ രോഗബാധിതരായി.0.39% ആണ് മരണ നിരക്ക്.
നിലവിലുള്ള ചട്ടമനുസരിച്ച്, സേവന കാലയളവിൽ, സായുധ സേന ഉദ്യോഗസ്ഥർ സാംക്രമിക രോഗങ്ങൾ ബാധിച്ചു മരണപ്പെട്ടാൽ, അവരുടെ ബന്ധുക്കൾക്ക് പ്രത്യേക നഷ്ടപരിഹാരം നൽകുന്നതല്ല. അതേസമയം സേവനത്തിലിരിക്കെ, അത്തരം കാരണത്താൽ മരണപ്പെട്ടാൽ അന്തിമ ആനുകൂല്യം നൽകുന്നതാണ്.
രാജ്യസഭയിൽ ശ്രീ സഞ്ജയ് സിംഗ് ഉന്നയിച്ച ചോദ്യത്തിന് കേന്ദ്ര പ്രതിരോധ സഹമന്ത്രി ശ്രീ ശ്രീപദ് നായ്ക് ഇന്ന് എഴുതി നൽകിയ മറുപടിയാണിത്.
IE/SKY
പ്രധാനമന്ത്രിയുടെ ഓഫീസ്
ഇന്ത്യ-വിയറ്റ്നാം നേതാക്കളുടെ വെര്ച്വല് ഉച്ചകോടി
സോഷ്യലിസ്റ്റ് റിപ്പബ്ലിക് ഓഫ് വിയറ്റ്നാം പ്രധാനമന്ത്രി ങ്യുഎന് സുവാന് ഫുക്കുമായി പ്രധാനമന്ത്രി ശ്രീ നരേന്ദ്ര മോദി വിര്ച്വല് ഉച്ചകോടി നടത്തി.
നിലവിലെ ഉഭയകക്ഷി സഹകരണ സംരംഭങ്ങള് രണ്ട് പ്രധാനമന്ത്രിമാരും അവലോകനം ചെയ്യുകയും പ്രാദേശിക, ആഗോള വിഷയങ്ങള് ചര്ച്ച ചെയ്യുകയും ചെയ്തു. ഇന്ത്യ-വിയറ്റ്നാം തന്ത്രപരമായ സമഗ്ര പങ്കാളിത്തത്തിന്റെ ഭാവി വികസനത്തിന് വഴികാട്ടുന്നതിനായി 'സമാധാനം, സമൃദ്ധി, ജനങ്ങള്ക്കായുള്ള സംയുക്ത ദര്ശനം' പ്രമാണം ഉച്ചകോടിയില് അംഗീകരിച്ചു. സംയുക്ത ദര്ശനം നടപ്പാക്കുന്നതിനായി 2021-2023 കാലയളവിലേക്കുള്ള പ്രവര്ത്തന പദ്ധതിയില് ഒപ്പുവെച്ചതും ഇരു നേതാക്കളും സ്വാഗതം ചെയ്തു.
പരസ്പര സഹകരണത്തിന്റെ എല്ലാ മേഖലകളിലും ഉഭയകക്ഷി സഹകരണം വര്ദ്ധിപ്പിക്കേണ്ടതിന്റെ പ്രാധാന്യം നേതാക്കള് സ്ഥിരീകരിച്ചു. പരസ്പരം ദേശീയ വികസന മുന്ഗണനകളെ പിന്തുണയ്ക്കാനും സമാധാനപരവും സുസ്ഥിരവും സുരക്ഷിതവും സൗജന്യവും തുറന്നതും സമന്വയിപ്പിക്കുന്നതും നിയമങ്ങള് അടിസ്ഥാനമാക്കിയുള്ളതുമായ ഇന്തോ-പസഫിക് മേഖലയുടെ പങ്കുവയ്ക്കപ്പെട്ട ലക്ഷ്യത്തിനായി ഒരുമിച്ച് പ്രവര്ത്തിക്കാന് അവര് സമ്മതിച്ചു.
കോവിഡ്19 മഹാമാരി ഉള്പ്പെടെയുള്ള പൊതുവായ ആഗോള വെല്ലുവിളികള്ക്കെതിരായ സഹകരണം ശക്തിപ്പെടുത്താനുള്ള പ്രതിജ്ഞാബദ്ധതയും അവര് ഊട്ടിയുറപ്പിച്ചു. മഹാമാരിക്കതിരായ വാക്സിനുകള് ലഭ്യമാക്കുന്നത് ഉറപ്പാക്കുന്നതിന് സജീവ സഹകരണം നിലനിര്ത്താനും രണ്ടു നേതാക്കളും സമ്മതിച്ചു. നിരവധി ആഗോള, പ്രാദേശിക പ്രശ്നങ്ങളെക്കുറിച്ചുള്ള ശക്തമായ കാഴ്ചപ്പാടുകളുടെ അടിസ്ഥാനത്തില്, ഇന്ത്യയും വിയറ്റ്നാമും 2021 ല് ഒരേസമയം ഉള്പ്പെടുന്ന യുഎന് രക്ഷാസമിതി ഉള്പ്പെടെയുള്ള ബഹുമുഖ വേദികള് കൂടുതല് ഏകോപിപ്പിക്കുമെന്ന് നേതാക്കള് തീരുമാനിച്ചു.
മേഖലയിലെ എല്ലാവര്ക്കുമായി പങ്കിട്ട സുരക്ഷ, അഭിവൃദ്ധി, വളര്ച്ച എന്നിവ നേടുന്നതിനായി ഇന്ത്യയുടെ ഇന്തോ-പസഫിക് സമുദ്ര സംരംഭവും ഇന്തോ-പസഫിക് സംബന്ധിച്ച ആസിയാന് കാഴ്ചപ്പാടും തമ്മിലുള്ള ഒത്തുചേരലിനെ അടിസ്ഥാനമാക്കി സമുദ്ര മേഖലയില് പുതിയതും പ്രായോഗികവുമായ സഹകരണങ്ങള് പര്യവേക്ഷണം ചെയ്യാന് പ്രധാനമന്ത്രിമാര് സമ്മതിച്ചു.
ദ്രുത ഫലപ്രാപ്തിയുണ്ടാകുന്ന പദ്ധതികള്, ഐടിഇസി, ഇ-ഐടിഇസി സംരംഭങ്ങള്, പിഎച്ച്ഡി ഫെലോഷിപ്പുകള്, കൂടാതെ വിയറ്റ്നാമിലെ സ്വാശ്രയ സംരംഭങ്ങളെ പിന്തുണയ്ക്കുന്നതിനുള്ള പദ്ധതികള്, ഡിജിറ്റല് പരസ്പര ബന്ധം, പൈതൃക സംരക്ഷണ ശ്രമങ്ങള് എന്നിവയിലൂടെ വിയറ്റ്നാമുമായുള്ള വികസനത്തിനും ശേഷി വര്ദ്ധിപ്പിക്കുന്നതിനുമുള്ള ഇന്ത്യയുടെ പ്രതിബദ്ധത പ്രധാനമന്ത്രി വീണ്ടും ഊന്നിപ്പറഞ്ഞു.
വിയറ്റ്നാമിന് ഇന്ത്യാ ഗവണ്മെന്റ് വാഗ്ദാനം ചെയ്ത 100 മില്യണ് യുഎസ് ഡോളര് സഹായം വിയറ്റ്നാമിലെ പ്രാദേശിക സമൂഹത്തിന് ഉപകാരപ്പെടുന്ന വിധം ഏഴ് വികസന പദ്ധതികള് പൂര്ത്തീകരിച്ച് വിജയകരമായി നടപ്പാക്കിയതിനെ രണ്ട് പ്രധാനമന്ത്രിമാരും അഭിനന്ദിച്ചു.
ആര്ക്കിയോളജിക്കല് സര്വേ ഓഫ് ഇന്ത്യ  അടുത്തിടെ നടത്തിയ വിയറ്റ്നാമിലെ മൈ സോണ് ക്ഷേത്ര സമുച്ചയത്തിന്റെ പുനരുദ്ധാരണ, സംരക്ഷണ പ്രവര്ത്തനങ്ങളില് പ്രധാനമന്ത്രി പ്രത്യേക സംതൃപ്തി പ്രകടിപ്പിക്കുകയും സമാനമായ മറ്റ് പദ്ധതികളില് വിയറ്റ്നാമുമായി പ്രവര്ത്തിക്കാനുള്ള സന്നദ്ധത അറിയിക്കുകയും ചെയ്തു.
ഉപരാഷ്ട്രപതിയുടെ കാര്യാലയം
കൂടുതൽ മികവിനായുള്ള പരിശ്രമം രാജ്യത്തെ വിദ്യാഭ്യാസ സ്ഥാപനങ്ങളുടെ സംസ്കാരത്തിന്റെ ഭാഗമായി മാറണമെന്ന് ഉപരാഷ്ട്രപതി
(കൂടുതൽ മികവ് കൈവരിക്കാനുള്ള അഭിവാജ്ഞ, നമ്മുടെ വിദ്യാഭ്യാസത്തിന്റെ അവിഭാജ്യ ഭാഗമായി മാറണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു. ഹൈദരാബാദിലെ രാമകൃഷ്ണ മഠത്തിലെ, വിവേകാനന്ദാ ഇൻസ്റ്റിറ്റ്യൂട്ട് ഓഫ് ഹ്യൂമൻ എക്സലൻസ്ന്റെ ഇരുപത്തിയൊന്നാം സ്ഥാപകദിന ആഘോഷങ്ങളിൽ പങ്കെടുത്ത് സംസാരിക്കുകയായിരുന്നു അദ്ദേഹം.
തന്റെ കലാലയ ജീവിത കാലഘട്ടം മുതൽ സ്വാമി വിവേകാനന്ദന്റെ പ്രബോധനങ്ങളോട് താൻ വലിയ പ്രതിപത്തി പുലർത്തുന്നുവെന്ന് ഉപരാഷ്ട്രപതി അനുസ്മരിച്ചു. കാലത്തെ മറികടക്കുന്ന സ്വാമിജിയുടെ പ്രബോധനങ്ങൾ ഇന്നും ലോകത്തിന് മുഴുവൻ പ്രകാശം നൽകുന്നതാണെന്നും അദ്ദേഹം അഭിപ്രായപ്പെട്ടു.
സ്വാമി വിവേകാനന്ദന്റെ ജീവിതവും ആശയങ്ങളും പഠിക്കാനും അദ്ദേഹത്തിന്റെ സന്ദേശങ്ങൾ ഹൃദയത്തിലും ആത്മാവിലും വഹിക്കാനും ഉപരാഷ്ട്രപതി രാജ്യത്തെ യുവാക്കളോട് അഭ്യർത്ഥിച്ചു. സ്വാമി വിവേകാനന്ദൻ, ശ്രീരാമകൃഷ്ണപരമഹംസ തുടങ്ങിയ മഹത് വ്യക്തികളുടെ പഠനങ്ങൾ, അവയുടെ വിശദീകരണങ്ങൾ എന്നിവ സാധാരണക്കാരിൽ എത്തിക്കാൻ രാജ്യത്ത് കൂടുതൽ വിദ്യാഭ്യാസ സ്ഥാപനങ്ങൾ ആവശ്യമാണെന്ന് അദ്ദേഹം പറഞ്ഞു.
രാജ്യത്തെ വിദ്യാഭ്യാസ സംവിധാനത്തെ ഉടച്ചുവാർക്കാനും വിദ്യാഭ്യാസ പ്രക്രിയകളിൽ നൂതനാശയങ്ങൾ ഉൾപ്പെടുത്താനും നാം ശ്രദ്ധിക്കേണ്ടതുണ്ട് എന്ന് ഉപരാഷ്ട്രപതി അഭിപ്രായപ്പെട്ടു. എങ്കിൽ മാത്രമേ ഇരുപത്തിയൊന്നാം നൂറ്റാണ്ടിലെ വെല്ലുവിളികളെ ഫലപ്രദമായി നേരിടാൻ നമുക്ക് സാധിക്കൂ. പുതിയ ആശയങ്ങളെ സ്വീകരിക്കാൻ കഴിയുന്ന, വ്യത്യസ്ത അഭിപ്രായങ്ങളോട് സഹിഷ്ണുത പുലർത്തുന്ന, ആഗോള സമാധാനം, എല്ലാവരെയും ഉൾപ്പെടുത്തിക്കൊണ്ടുള്ള മനുഷ്യ പുരോഗതി എന്നിവയ്ക്ക് പ്രതിജ്ഞാബദ്ധരായ വ്യക്തികളുടെ രൂപീകരണം ആയിരിക്കണം വിദ്യാഭ്യാസത്തിലൂടെ സംഭവിക്കേണ്ടത് എന്ന് അദ്ദേഹം ഓർമ്മിപ്പിച്ചു.
സ്വാമി വിവേകാനന്ദന്റെ ദർശനങ്ങൾ പുതിയ വിദ്യാഭ്യാസ നയം 2020ൽ കണ്ടെത്താനാകുമെന്ന് അദ്ദേഹം ചൂണ്ടിക്കാട്ടി. നമ്മുടെ രാജ്യത്തെ മനുഷ്യ വിഭവങ്ങൾ ഏറ്റവും മികച്ച രീതിയിൽ ഉപയോഗപ്പെടുത്താനും, ഇരുപത്തിയൊന്നാം നൂറ്റാണ്ടിലെ വിജ്ഞാന, നൂതനാശയ കേന്ദ്രമായി ഇന്ത്യയെ മാറ്റിമറിക്കാനും നയം വഴി തുറക്കുമെന്നും അദ്ദേഹം പ്രതീക്ഷ പ്രകടിപ്പിച്ചു.
പ്രത്യേക സേവനങ്ങളും ഫീച്ചറുകളും
വന്ദേഭാരത് മെട്രോ ട്രെയിൻ അടുത്ത വർഷം ആദ്യം : കേന്ദ്ര റെയിൽവെ മന്ത്രി അശ്വിനി വൈഷ്ണവ് ; സംസ്ഥാനത്തെ റെയിൽവേ സ്റ്റേഷനുകൾ ലോകോത്തര നിലവാരത്തിലെത്തിക്കും
രാജ്യത്ത് വന്ദേഭാരത് മെട്രോ ട്രെയിനുകൾ അടുത്ത വർഷം ആദ്യം പരീക്ഷണ ഓട്ടം നടത്തുമെന്ന് കേന്ദ്ര റെയിൽവെ മന്ത്രി ശ്രീ. അശ്വനി വൈഷ്ണവ് പറഞ്ഞു . രാജ്യത്ത് മൂന്ന് തരത്തിലുള്ള വന്ദേ ഭാരത് സർവീസുകളാണ് നടപ്പാക്കുന്നത്. ചെയർ കാർ സർവീസ്, സ്ലീപ്പർ സർവീസ്, വന്ദേ ഭാരത് മെട്രോ സർവീസ്. ഇതിൽ കുറഞ്ഞ ദൂരങ്ങളെ തമ്മിൽ ബന്ധിപ്പിക്കുന്ന തരത്തിൽ വന്ദേ ഭാരത് മെട്രൊ ഉടൻ യാഥാർത്ഥ്യമാകുമെന്നും ഇതിന്റെ രൂപകല്പനയും നിർമ്മാണ പ്രവർത്തനങ്ങളും പുരോഗമിക്കുകയാണെന്നും കേന്ദ്ര മന്ത്രി പറഞ്ഞു. തിരുവനന്തപുരം നേമം റെയിൽവെ സ്റ്റേഷനിൽ മാധ്യമ പ്രവർത്തകരുമായി സംസാരി ക്കുകയായിരുന്നു റെയിൽവേ മന്ത്രി . സംസ്ഥാനത്തെ 34 റെയിൽവെ സ്റ്റേഷനുകൾ ലോകോത്തര നിലവാരത്തിൽ വികസിപ്പിക്കുമെന്നും ശ്രീ. അശ്വനി വൈഷ്ണവ് വ്യക്തമാക്കി.
നേമം ഉൾപ്പെടെയുള്ള സ്റ്റേഷനുകളിലെ പാളങ്ങളുടെ നിർമ്മാണം പൂർത്തിയാകുന്നതോടെ തിരുവനന്തപുരത്തെ റെയിൽവേ സ്റ്റേഷനുകളും ടെർമിനലുകളും ലോകോത്തര നിലവാരത്തിലെത്തിക്കുമെന്ന് അദ്ദേഹം അറിയിച്ചു.
തിരുവനന്തപുരം സെൻട്രൽ റെയിൽവെ സ്റ്റേഷൻ, നേമം, പേട്ട, കൊച്ചുവേളി എന്നീ സ്റ്റേഷനുകൾ കേരളത്തിന്റെ പൈതൃകം നിലനിർത്തി നവീകരിക്കുന്നതിനുള്ള രൂപകല്പനയാണ് സ്വീകരിച്ചിരിച്ചിരിക്കുന്നതെന്നും കേന്ദ്രമന്ത്രി പറഞ്ഞു.
പാരിസ്ഥിതികവും സാങ്കേതികപരമായ തടസ്സങ്ങൾ പരിഹരിച്ചാൽ മാത്രമേ സിൽവർ ലൈൻ പദ്ധതിയിൽ തീരുമാനം കൈക്കൊള്ളാനാകുവെന്ന് അദ്ദേഹം വ്യക്തമാക്കി . സംസ്ഥാന ഗവൺമെന്റുമായി കൂടിയാലോചിച്ച ശേഷമേ സിൽവർ ലൈൻ പദ്ധതി സംബന്ധിച്ച അന്തിമ തീരുമാനം കൈക്കൊള്ളുവെന്നും മാധ്യമപ്രവർത്തകരുടെ ചോദ്യത്തിന് മറുപടിയായി ശ്രീ അശ്വിനി വൈഷ്ണവ് പറഞ്ഞു.
കേരളത്തിന് വന്ദേഭാരത് എക്സ്പ്രസ് ലഭിച്ചത് കാലതാമസമില്ലാതെയാണ്. ട്രെയിനുകൾ നിർമ്മിക്കുന്നതനുസരിച്ച് സംസ്ഥാനങ്ങൾക്ക് അനുവദിച്ചു വരുന്നു. 2009 നും 2014നുമിടയിൽ സംസ്ഥാനത്തിന്റെ റെയിൽവെ ബജറ്റ് വിഹിതം 372 കോടി രൂപ മാത്രമായിരുന്നത് നിലവിൽ 2033 കോടി രൂപയായി വർധിപ്പിച്ചതായും കേന്ദ്ര മന്ത്രി ചൂണ്ടിക്കാട്ടി. റെയിൽവെ ബോർഡ് ചെയർമാൻ ശ്രീ. അനിൽകുമാർ ലൊഹോട്ടി, ജനറൽ മാനേജർ ശ്രീ. ആർ. എൻ. സിംഗ്, തിരുവനന്തപുരം ഡി ആർ എം ശ്രീ. സചിൻ ശർമ്മ,തുടങ്ങിയ ഉദ്യോഗസ്ഥരും സന്നിഹിതരായിരുന്നു,
ND
(Visitor Counter : 24
പ്രധാനമന്ത്രിയുടെ ഓഫീസ്
മാലദ്വീപ് വിദേശകാര്യ മന്ത്രി അബ്ദുല്ല ഷാഹിദ് പ്രധാനമന്ത്രിയെ സന്ദര്ശിച്ചു
മാലദ്വീപ് വിദേശകാര്യ മന്ത്രി ശ്രീ. അബ്ദുല്ല ഷാഹിദ് ന്യൂഡല്ഹിയില് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. ആറാമത് ഇന്ത്യാ- മാലദ്വീപ് സംയുക്ത കമ്മീഷന് യോഗത്തില് പങ്കെടുക്കുന്നതിനായി ഇന്ത്യയില് ഔദ്യോഗിക സന്ദര്ശനത്തിന് എത്തിയതാണ് അദ്ദേഹം.
പ്രസിഡന്റ് ഇബ്രാഹിം മുഹമ്മദ് സോലിഹിന്റെ നേതൃത്വത്തിലുള്ള ഗവണ്മെന്റ് അതിന്റെ ആദ്യ വര്ഷത്തില് കൈവരിച്ച നേട്ടങ്ങള്ക്കുള്ള അഭിനന്ദനങ്ങള് പ്രധാനമന്ത്രി വിദേശകാര്യ മന്ത്രിയെ അറിയിച്ചു. കഴിഞ്ഞ ഒരു വര്ഷത്തിനിടെ ഇന്ത്യയും മാലദ്വീപും തമ്മില് വര്ദ്ധിച്ച തോതിലുള്ള ഇടപെടലുകളിലും ഉഭയകക്ഷി സഹകരണത്തിന്റെ ഗുണപരമായ ഫലങ്ങളിലും അദ്ദേഹം സംതൃപ്തി പ്രകടിപ്പിച്ചു. ഇരു രാജ്യങ്ങളും തമ്മിലുള്ള ഉഭയകക്ഷി ബന്ധങ്ങളുടെ പുരോഗതി അവലോകനം ചെയ്യാനും രണ്ടു രാജ്യങ്ങള്ക്കും പരസ്പരം ഗുണകരമായ തരത്തില് സഹകരണം കൂടുതല് ശക്തിപ്പെടുത്തുന്നതിന് മുന്നോട്ടുള്ള മാര്ഗ്ഗരേഖയ്ക്ക് രൂപം നല്കാനും ആറാമത് സംയുക്ത കമ്മീഷന് യോഗത്തിലെ ചര്ച്ചകള് വഴിയൊരുക്കുമെന്ന് ശ്രീ. നരേന്ദ്ര മോദി വിശ്വാസം പ്രകടിപ്പിച്ചു. കരുത്തുറ്റ, ജനാധിപത്യ, സമൃദ്ധ, സമാധാന മാലദ്വീപിനായി അവിടത്തെ ഗവണ്മെന്റുമൊത്ത് പങ്കാളിയാകുന്നതിനുള്ള ഇന്ത്യയുടെ പ്രതിബദ്ധത പ്രധാനമന്ത്രി ശ്രീ. നരേന്ദ്ര മോദി ആവര്ത്തിച്ചു.
ഇന്ത്യ- മാലദ്വീപ് ബന്ധം മുന്നോട്ടു കൊണ്ടുപോകുന്നതില് പ്രധാനമന്ത്രി മോദിയുടെ ദര്ശനത്തിനും കരുത്തുറ്റ നേതൃത്വത്തിനും വിദേശകാര്യ മന്ത്രി ശ്രീ. അബ്ദുല്ല ഷാഹിദ് അദ്ദേഹത്തിന് നന്ദി പറഞ്ഞു. മാലദ്വീപില് ഇപ്പോള് നടപ്പിലാക്കി വരുന്ന നിരവധി വികസന, സഹകരണ ഉദ്യമങ്ങള്ക്കുള്ള ഇന്ത്യയുടെ പിന്തുണയ്ക്ക് അദ്ദേഹം അഗാധമായ നന്ദി അറിയിച്ചു. ഇന്ത്യയുമായുള്ള ബന്ധം കൂടുതല് ശക്തിപ്പെടുത്തുന്നതിനും, മാലദ്വീപിന്റെ 'ഇന്ത്യ ആദ്യം' നയത്തിനോടുമുള്ള മാലദ്വീപ് നേതൃത്വത്തിന്റെ പ്രതിബദ്ധത അദ്ദേഹം വ്യക്തമാക്കി.
(Visitor Counter : 62
പ്രത്യേക സേവനങ്ങളും ഫീച്ചറുകളും
തെങ്ങ് കയറ്റ തൊഴിലാളികൾക്ക് കൂടുതൽ മെച്ചപ്പെട്ട കേര സുരക്ഷാ ഇൻഷുറൻസ് പദ്ധതി
കൊച്ചി , ഡിസംബർ 27, 2021
(തെങ്ങുകയറ്റ തൊഴിലാളികൾ, നീര ടെക്നീഷ്യന്മാർ എന്നിവർക്കായി നാളികേര വികസന ബോർഡ് നടപ്പാക്കുന്ന കേര സുരക്ഷ ഇന്ഷുറന്സ് പദ്ധതി, 2020 നവംബർ മുതൽ കൂടുതൽ ആനുകൂല്യങ്ങൾ ഉൾപ്പെടുത്തി നവീകരിച്ചിട്ടുണ്ട്.പുതുക്കിയ പോളിസി പ്രകാരം ലഭിക്കുന്ന ഇൻഷുറൻസ് പരിരക്ഷ 5 ലക്ഷമായി ഉയർന്നിട്ടുണ്ട്.
ഇതൊരു അപകട ഇൻഷുറൻസ് ആണ്. ഓറിയന്റൽ ഇൻഷുറൻസ് കമ്പനി ലിമിറ്റഡ് വഴി നടപ്പാക്കുന്ന ഈ പദ്ധതിയിൽ ഒരു ലക്ഷം രൂപ വരെയുള്ള ആശുപത്രി ചിലവുകളും ഉൾപ്പെടും. നാളികേര വികസന ബോര്ഡിന്റെ ചങ്ങാതിക്കൂട്ടം പരിശീലന പരിപാടി, നീര ടെക്നിഷ്യൻ പരിശീലനം എന്നിവയുടെ കീഴിലുള്ളവർക്ക് ആദ്യവർഷം പോളിസി സുരക്ഷ സൗജന്യമായിരിക്കും. ഇക്കാലയളവിൽ അവർ അടയ്ക്കേണ്ട പ്രീമിയം തുകയായ Rs 398.65/- രൂപ, ബോർഡ് മുഴുവനായി വഹിക്കുന്നതാണ്.ഒരു വർഷമാണ് ഇൻഷുറൻസ് പരിരക്ഷ ഉണ്ടായിരിക്കുക.
കാലാവധി അവസാനിക്കുന്ന പക്ഷം 99 രൂപ  അടച്ചു ഇതേ പോളിസിയുടെ ഗുണഫലങ്ങൾ ഗുണഭോക്താക്കൾക്ക് പദ്ധതിയ്ക്ക് കീഴിൽ തുടർന്നും സ്വന്തമാക്കാവുന്നതാണ്. 18നും 65നും ഇടയിൽ പ്രായമുള്ള പരമ്പരാഗത തെങ്ങുകയറ്റ തൊഴിലാളികൾക്കും, തങ്ങളുടെ വിഹിതമായ 99 രൂപ അടച്ചു ഒരുവർഷ കാലത്തേയ്ക്ക് പദ്ധതി സുരക്ഷ നേടാവുന്നതാണ്.
കൃഷി ഉദ്യോഗസ്ഥൻ /പഞ്ചായത്ത് പ്രസിഡന്റ് /CPF ഉദ്യോഗസ്ഥർ /CPC ഡയറക്ടർസ് എന്നിവരുടെ സാക്ഷ്യപ്പെടുത്തൽ അടങ്ങിയ പൂരിപ്പിച്ച അപേക്ഷകൾ , പ്രായം തെളിയിക്കുന്ന സർട്ടിഫിക്കറ്റുകൾ സഹിതം ചെയർമാൻ നാളികേര വികസന ബോർഡ് SRV റോഡ് , കേര ഭവൻ , കൊച്ചി - 682011, കേരളം എന്ന വിലാസത്തിൽ അയക്കണം.നാളികേര വികസന ബോര്ഡിന്റെ പേരില് എറണാകുളത്ത് മാറാവുന്ന 99 രൂപയുടെ ഡിമാൻഡ് ഡ്രാഫ്റ്റും ഇതോടൊപ്പം വയ്ക്കേണ്ടതാണ്.
ഗുണഭോക്താക്കളുടെ വിഹിതമായ പ്രീമിയം തുക ഓൺലൈനായും അടയ്ക്കാം.അപേക്ഷ അടക്കമുള്ള മറ്റു വിവരങ്ങൾ ബോർഡിന്റെ വെബ്സൈറ്റായ www.coconutboard.gov.in ൽ ലഭ്യമാണ്.കൂടുതൽ വിവരങ്ങൾക്കായി
www.coconutboard.gov.in എന്ന വെബ്സൈറ്റ് സന്ദർശിക്കുക
അല്ലെങ്കിൽ ബന്ധപ്പെടുക
സ്റ്റാറ്റിസ്റ്റിക്സ് വിഭാഗം , നാളികേര വികസന ബോർഡ് , കൊച്ചി . ഫോൺ : 0484-2377266 – Extn : 255
വ്യോമയാന മന്ത്രാലയം
സിവിൽ വ്യോമയാന മേഖലയിലുള്ളവർക്ക് വേഗത്തിലും കാര്യക്ഷമമായും പ്രതിരോധ കുത്തിവയ്പ്പിനുള്ള മാർഗ്ഗനിർദ്ദേശങ്ങൾ പുറത്തിറക്കി
ന്യൂഡൽഹി , മെയ് 06, 2021
വ്യോമയാന രംഗത്തുള്ളവർക്ക് സമയബന്ധിതമായി പ്രതിരോധകുത്തിവെപ്പ് നൽകുന്നതിനുള്ള മാർഗനിർദേശം കേന്ദ്ര സിവിൽ വ്യോമയാന മന്ത്രാലയം പുറത്തിറക്കി.കോവിഡ് -19 രോഗം വർദ്ധിച്ച സാഹചര്യത്തിൽ ആളുകളുടെ അത്യാവശ്യ യാത്രയ്ക്കും, അവശ്യ ചരക്കുകളുടെ നീക്കത്തിനും തടസ്സമില്ലാത്ത സേവനങ്ങൾ ഉറപ്പാക്കാൻ വ്യോമയാന സമൂഹം അശ്രാന്തമായി പ്രവർത്തിച്ചിട്ടുണ്ട്. വ്യോമയാന,അനുബന്ധ സേവനമേഖലകളിൽ ഉള്ളവർക്ക് വാക്സിനേഷൻ പരിപാടിയിൽ മുൻഗണന നൽകണമെന്ന് അഭ്യർത്ഥിച്ചു കൊണ്ട് കേന്ദ്ര സിവിൽ വ്യോമയാന സെക്രട്ടറി,എല്ലാ സംസ്ഥാന സർക്കാരുകൾക്കും നേരത്തെ കത്ത് അയച്ചിരുന്നു.
മാർഗ്ഗ നിർദ്ദേശമനുസരിച്ച് വ്യോമയാന മേഖലയിലെ എല്ലാ സ്ഥാപനങ്ങളും അവരുടെ ഉദ്യോഗസ്ഥർക്ക് ഇപ്പോൾ നടന്നുകൊണ്ടിരിക്കുന്ന വാക്സിനേഷൻ പരിപാടി വഴി പ്രതിരോധകുത്തിവെപ്പ് ലഭ്യമാക്കാൻ ആവശ്യപ്പെടുന്നു .സർക്കാർ / സ്വകാര്യ സേവന ദാതാക്കളുമായി ഇതിനകം തന്നെ, ജീവനക്കാർക്ക് വാക്സിനേഷൻ നൽകുന്നതിനുള്ള ക്രമീകരണങ്ങൾ ഏർപ്പെടുത്തിയിട്ടുള്ള സ്ഥാപനങ്ങൾക്ക് അത് തുടരാമെന്ന് മാർഗ്ഗനിർദ്ദേശം വ്യക്തമാക്കുന്നു.
കൂടാതെ, വേഗത്തിൽ പ്രതിരോധ കുത്തിവയ്പ്പ് നടത്തുന്നതിന് എയർപോർട്ട് ഓപ്പറേറ്റർമാർ, അതത് വിമാനത്താവളങ്ങളിൽ പ്രത്യേക വാക്സിനേഷൻ സൗകര്യം സ്ഥാപിക്കാനും നിർദ്ദേശമുണ്ട്.എയർപോർട്ടുകളിൽ കോവിഡ് വാക്സിനേഷൻ സെന്ററുകൾ സ്ഥാപിക്കാൻ തയ്യാറുള്ള സംസ്ഥാന സർക്കാരുകളുമായും സ്വകാര്യ സേവന ദാതാക്കളുമായും എയർപോർട്ട് ഓപ്പറേറ്റർമാർ ഉടൻ ബന്ധപ്പെടണം.
വാക്സിനേഷൻ ഡോസിനുള്ള ചെലവ് എയർപോർട്ട് ഓപ്പറേറ്റർക്ക് സേവന ദാതാവിനൊപ്പം തീരുമാനിക്കാം. കൂടാതെ, സേവന ദാതാവിന് ഓൺലൈൻ പേയ്മെന്റ് സംവിധാനവും നിർദ്ദേശിച്ചിട്ടുണ്ട്.
ചെറിയ വിമാനത്താവളങ്ങളിൽ  വാക്സിനേഷൻ പദ്ധതി വിപുലീകരിക്കുന്നതിന് എയർപോർട്ട് ഓപ്പറേറ്റർമാർക്ക്, ജില്ലാ / പ്രാദേശിക ഭരണകൂടത്തെ സമീപിക്കാം.
എയർപോർട്ട് ഓപ്പറേറ്റർ സൃഷ്ടിക്കുന്ന ഈ സൗകര്യങ്ങൾ എല്ലാ സിവിൽ വ്യോമയാന ഉദ്യോഗസ്ഥർക്കും ആദ്യ ഘട്ടത്തിൽ ലഭ്യമാകും, തുടർന്ന് ഇത് കുടുംബാംഗങ്ങൾക്കുമായി വ്യാപിപ്പിക്കാം.
പ്രവർത്തനങ്ങൾ ഏകോപിപ്പിക്കുന്നതിന് ഒരു നോഡൽ ഓഫീസറെ നിയമിക്കാൻ എല്ലാ എയർ പോർട്ട് ഓപ്പറേറ്റർമാരോടും ആവശ്യപ്പെട്ടിട്ടുണ്ട്.
പുരോഗതി അവലോകനം ചെയ്യുന്നതിനും മന്ത്രാലയവും ഡിജിസിഎയുമായി പ്രവർത്തനം ഏകോപിപ്പിക്കുന്നതിനും എഎഐ ചെയർമാൻ നിരന്തരം യോഗങ്ങൾ നടത്തും
മാർഗ്ഗനിർദേശങ്ങൾക്കായി ഈ ലിങ്കിൽ ക്ലിക്ക് ചെയ്യുക
https://static.pib.gov.in/WriteReadData/specificdocs/documents/2021/may/doc20215601.pdf
IE/SKY
(Visitor Counter : 150
പ്രത്യേക സേവനങ്ങളും ഫീച്ചറുകളും
വിദേശകാര്യസഹമന്ത്രി വി മുരളീധരന് സെപ്റ്റംബര് 21നും 22നും ജിബൂട്ടി സന്ദര്ശിക്കും
ന്യൂഡല്ഹി സെപ്തംബര് 20, 2022
വിദേശകാര്യ-പാര്ലമെന്ററികാര്യ സഹമന്ത്രി വി മുരളീധരന് 2022 സെപ്തംബര് 21നും 22നും ജിബൂട്ടിയില് ഔദ്യോഗിക സന്ദര്ശനം നടത്തും. ജിബൂട്ടിയില് അദ്ദേഹത്തിന്റെ ആദ്യ സന്ദര്ശനമാണിത്
സന്ദര്ശനവേളയില് ജിബൂട്ടി പ്രധാനമന്ത്രി അബ്ദുള്കാദര് കാമില് മുഹമ്മദിനെ കേന്ദ്രസഹമന്ത്രി സന്ദര്ശിക്കും. ജിബൂട്ടി വിദേശമന്ത്രി മഹമൂദ് അലി യൂസഫുമായും മറ്റു പ്രതിനിധികളുമായും ഉഭയകക്ഷി, പ്രാദേശിക, അന്തര്ദേശീയവിഷയങ്ങളില് ഇരുരാജ്യങ്ങള്ക്കും താല്പ്പര്യമുള്ള വിഷയങ്ങളില് ചര്ച്ചനടത്തും. ജിബൂട്ടിയിലെ ഇന്ത്യന് സമൂഹവുമായും അദ്ദേഹം സംവദിക്കും.
ഡിപ്ലോമാറ്റിക് & ഔദ്യോഗിക/സര്വീസ് പാസ്പോര്ട്ടുകള് ഉള്ളവര്ക്കു വിസവേണം എന്ന ആവശ്യം ഒഴിവാക്കുന്നതിനുള്ള കരാര് സന്ദര്ശനവേളയില് ഒപ്പുവയ്ക്കും. സുഷമ സ്വരാജ് ഇന്സ്റ്റിറ്റ്യൂട്ട് ഓഫ് ഫോറിന് സര്വീസും  ജിബൂട്ടിയിലെ ഇന്സ്റ്റിറ്റ്യൂട്ട് ഓഫ് ഡിപ്ലോമാറ്റിക് സ്റ്റഡീസും  തമ്മിലുള്ള ധാരണാപത്രവും ഒപ്പുവയ്ക്കും.
ചരിത്രപരവും സാംസ്കാരികവുമായി ഊഷ്മളവും സൗഹൃദപരവുമായ ബന്ധമാണ് ഇന്ത്യയും ജിബൂട്ടിയും പങ്കിടുന്നത്. 2015ല് യുദ്ധത്തില് തകര്ന്ന യെമനില്നിന്ന് ഇന്ത്യന് പൗരന്മാരെ ഒഴിപ്പിക്കുന്നതിനായി  ജിബൂട്ടി വലിയ പിന്തുണ നല്കിയിരുന്നു. 2017 ഒക്ടോബറില് അന്നത്തെ ഇന്ത്യന് രാഷ്ട്രപതി രാം നാഥ് കോവിന്ദ് ജിബൂട്ടി സന്ദര്ശിച്ചിരുന്നു. 2019ല് ഇന്ത്യ ജിബൂട്ടിയില് മിഷനു തുടക്കമിട്ടു. 2021-22ല് ഇരുരാജ്യങ്ങളും തമ്മിലുള്ള ഉഭയകക്ഷിവ്യാപാരത്തിന് 755 മില്യണ് യുഎസ് ഡോളര് മൂല്യമുണ്ടായിരുന്നു. വലിയൊരു ഇന്ത്യന് സമൂഹം ജിബൂട്ടിയില് താമസിക്കുന്നുണ്ട്.
ഇന്ത്യയും ജിബൂട്ടിയും തമ്മിലുള്ള ഉഭയകക്ഷിബന്ധത്തിന് ഈ സന്ദര്ശനം കൂടുതല് ഊര്ജം പകരുമെന്നാണു പ്രതീക്ഷ.
(ND
പ്രധാനമന്ത്രിയുടെ ഓഫീസ്
ജലസംരക്ഷണത്തിനായി അവബോധം പ്രചരിപ്പിക്കാൻ പ്രധാനമന്ത്രി ആഹ്വാനം ചെയ്തു
മഴവെള്ള സംഭരണത്തെക്കുറിച്ചുള്ള അവബോധം പ്രചരിപ്പിക്കുന്നതിനായി തെരുവ് നാടകം അവതരിപ്പിക്കുന്ന , അരുണാചൽ പ്രദേശിലെ വെസ്റ്റ് കമെങ് ജില്ലയിലുള്ള നെഹ്റു യുവകേന്ദ്രയിൽ നിന്നുള്ള സന്നദ്ധപ്രവർത്തകരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അരുണാചൽ പ്രദേശ് മുഖ്യമന്ത്രി ശ്രീ പേമ ഖണ്ഡുവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"ഇത്തരം ശ്രമങ്ങൾ ശ്ലാഘനീയമാണ്, വിവിധ വിഷയങ്ങളിൽ അവബോധം പ്രചരിപ്പിക്കുന്നതിൽ അവ വളരെയേറെ മുന്നോട്ട് പോകുന്നു. ജലസംരക്ഷണത്തിന്റെ സന്ദേശം മുന്നോട്ട് കൊണ്ടുപോകുന്നതിന് ഇന്ത്യയിലുടനീളം കൂടുതൽ ആളുകൾ ഇത്തരം ശ്രമങ്ങൾ ഏറ്റെടുക്കുമെന്ന് ഞാൻ പ്രതീക്ഷിക്കുന്നു."
ND
(